दुग्ध-उत्पाद
दुग्धोत्पाद से अभिप्राय उन खाद्य वस्तुओं से है जो दूध से बनती हैं। यह आम तौर पर उच्च ऊर्जा प्रदान करने वाले खाद्य पदार्थ होते हैं। इन उत्पादों का उत्पादन या प्रसंस्करण करने वाले संयंत्र को दुग्धशाला कहा जाता है। भारत में इनके प्रसंस्करण के लिए कच्चा दूध साधारणतः गाय या भैंसों से लिया जाता है, लेकिन यदा कदा अन्य स्तनधारियों जैसे बकरी, भेड़, ऊँट, जलीय भैंस, याक, या घोड़ों का दूध भी कई देशों में प्रयुक्त होता है। दुग्धोत्पाद सामान्यतः यूरोप, मध्य पूर्व और भारतीय भोजन का मुख्य भाग हैं, जबकि पूर्वी एशियाई भोजन में इनका प्रयोग न के समान होता है।